টেলিভিশনে ভাল মানের প্রডাকশন দিতে হলে, যাকে বলে সংবাদ বুলেটিন বা অনুষ্ঠানের মান বাড়াতে হলে তার প্রযোজকদের মানের উন্নয়নের কোন বিকল্প নাই। আর এটি করতে হলে ব্যাক্তি পর্যায়ে যারা প্রযোজক হিসেবে নিজেদের ক্যারিয়ার গড়তে চান তাদের অবশ্যই নিজের কাজের প্রতি আরও দায়িত্বশীল হতে হবে, যা পূর্বেই আলোচনা করেছি। পাশাপাশি টেলিভিশন স্টেশনগুলোর উচ্চ পর্যায়ের বা সিদ্ধান্ত গ্রহণকারী কর্তৃপক্ষেরও কিছু দায়িত্ব রয়েছে। প্রযোজকের মান উন্নয়ন যেখানে টিভি পর্দার কাজের মান বৃদ্ধি করবে সেখানে তাদের মান উন্নয়নে কর্তৃপক্ষও নিতে পারে নানা পদক্ষেপ। সময় সময় বিভিন্ন ট্রেনিং, ওয়ার্কশপ, দেশের বাইরের অভিজ্ঞ প্রযোজকদের সাথে মত বিনিময় বা ওয়ার্কশপ, প্রয়োজনে দেশের বাইরে নিয়ে উন্নত প্রশিক্ষনের ব্যবস্থা করা, এসবই কর্তৃপক্ষ করতে পারে।